section_heading: Životopis
paragraph_text: Diplomirao je biologiju 1980. godine na Prirodoslovno-matematičkom fakultetu Sveučilišta u Zagrebu. Završio je poslijediplomski studij medicinske genetike na Medicinskom fakultetu Sveučilišta u Zagrebu te poslijediplomski studij prirodnih znanosti na Prirodoslovno-matematičkom fakultetu Sveučilišta u Zagrebu, čime je stekao titulu magistra prirodnih znanosti. Od 1982. do 1997. radio je na Medicinskom fakultetu u Rijeci, gdje je od 1982. bio asistentom. Predavao je biologiju i medicinsku genetiku te obavljao dijagnostiku u citogenetičkom laboratoriju.